Diari Oficial de la Generalitat Valenciana


Sumari del DOGV 7371, del 30-09-2014 (2014/8727)

ORDE 21/2014, de 23 de setembre, de la Conselleria d'Infraestructures, Territori i Medi Ambient per la qual es prorroga el règim excepcional establit en la disposició transitòria primera del Decret 191/2013, de 20 de desembre, del Consell.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2014/09/23/21/dof/vci/html**

### Dades del document

Número de DOGV
:   7371

Data del DOGV
:   30-09-2014

Secció del DOGV
:   I. DISPOSICIONS GENERALS

Número del document
:   2014/8727


Data del document
:   23-09-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * habitatge social
    * necessitat d'habitatge
    * reglamentació urbanística
    * Dret de l'habitatge
    * legislació
    * política de l'habitatge

ORDE 21/2014, de 23 de setembre, de la Conselleria d'Infraestructures, Territori i Medi Ambient per la qual es prorroga el règim excepcional establit en la disposició transitòria primera del Decret 191/2013, de 20 de desembre, del Consell. [2014/8727]  
El Decret 191/2013, de 20 de desembre, del Consell, va modificar diversos preceptes del Decret 90/2009, de 26 de juny, del Consell, pel qual s'aprova el Reglament de Vivendes de Protecció Pública, a fi de dotar d'un marc estable la vivenda protegida en la Comunitat completant la regulació que tradicionalment s'incloïa en els Plans de Vivenda.  
  
Així mateix, es va establir un règim excepcional aplicable a la qualificació de les promocions sol·licitades durant el primer any de vigència del Decret, amb l'objecte de facilitar la transició de les promocions ja iniciades al nou règim establit en el Decret. De conformitat amb el que establix la disposició transitòria primera del Decret, este termini d'un any podria prorrogar-se per orde de la conselleria competent en matèria d'habitatge.  
Com que no està completada la transició de les promocions cap al nou règim, i en consideració a les actuals circumstàncies socioeconòmiques, resulta procedent prorrogar el règim excepcional articulat en la citada disposició transitòria primera del Decret 191/2013.  
  
Per això, complits els tràmits procedimentals i en exercici de les facultats conferides en l'article 28, apartat e), de la Llei 5/1983, de 30 de desembre, del Consell, i en la disposició addicional primera del Decret 191/2013, de 20 de desembre, del Consell, per la qual es modifiquen determinats preceptes del Decret 90/2009, de 26 de juny, del Consell, pel qual s'aprova el Reglament de Vivendes de Protecció Pública,  
  
  
ORDENE  
  
Únic. Pròrroga del règim excepcional establit en la disposició transitòria primera del Decret 191/2013, de 20 de desembre, del Consell  
Es prorroga durant el termini d'un any el règim excepcional establit en la disposició transitòria primera del Decret 191/2013, de 20 de desembre, del Consell, pel qual es modifiquen determinats preceptes del Decret 90/2009, de 26 de juny, del Consell, pel qual es va aprovar el Reglament de Vivendes de Protecció Pública, aplicable a les qualificacions de promocions sol·licitades a partir de l'entrada en vigor del Decret citat. La pròrroga serà efectiva a partir de la finalització del termini atorgat en el Decret 191/2013 citat.  
  
  
DISPOSICIÓ ADDICIONAL  
  
Única. Regla de no gasto  
La implementació d'esta orde no podrà tindre cap incidència en la dotació de tots i cada un dels capítols de gasto assignats a les conselleries i, en tot cas, haurà de ser atesa amb els mitjans personals i materials de la Conselleria competent en matèria d'habitatge.  
  
  
  
  
DISPOSICIONS FINALS  
  
Primera. Habilitació normativa  
S'habilita el director general competent en matèria d'habitatge a dictar les resolucions, instruccions i interpretacions que resulten oportunes per al desplegament i aplicació d'esta orde.  
  
  
  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 23 de setembre de 2014  
  
La consellera d'Infraestructures, Territori i Medi Ambient,  
ISABEL BONIG TRIGUEROS


Còpia Permalink ELI